CELEX: 32020D2219
Language: hu
Date: 2020-12-22 00:00:00
Title: A Bizottság (EU) 2020/2219 végrehajtási határozata (2020. december 22.) az Egyesült Királyságban előállított, vetőmagokon kívüli zöldségszaporító és -ültetési anyagok, valamint gyümölcstermő növények szaporítóanyagai és gyümölcstermesztésre szánt gyümölcstermő növények egyenértékűségéről (az értesítés a C(2020) 9590. számú dokumentummal történt) (EGT-vonatkozású szöveg)

2020.12.28.   
               
               
                  HU
               
               
                  Az Európai Unió Hivatalos Lapja
               
               
                  L 438/66
               
            
         A BIZOTTSÁG (EU) 2020/2219 VÉGREHAJTÁSI HATÁROZATA
         (2020. december 22.)
         az Egyesült Királyságban előállított, vetőmagokon kívüli zöldségszaporító és -ültetési anyagok, valamint gyümölcstermő növények szaporítóanyagai és gyümölcstermesztésre szánt gyümölcstermő növények egyenértékűségéről
         
            
               (az értesítés a C(2020) 9590. számú dokumentummal történt)
            
         
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a vetőmagokon kívüli zöldségszaporító és -ültetési anyagok forgalmazásáról szóló, 2008. július 15-i 2008/72/EK tanácsi irányelvre (1) és különösen annak 16. cikke (1) bekezdésére,
         tekintettel a gyümölcstermő növények szaporítóanyagai, illetve a gyümölcstermesztésre szánt gyümölcstermő növények forgalmazásáról szóló, 2008. szeptember 29-i 2008/90/EK tanácsi irányelvre (2) és különösen annak 12. cikke (1) bekezdésére,
         mivel:
         
                     (1)
                  
                  
                     A 2008/72/EK irányelv rendelkezik a vetőmagokon kívüli zöldségszaporító anyagok Unión belüli forgalmazásárról.
                  
               
                     (2)
                  
                  
                     A 2008/90/EK irányelv rendelkezik a gyümölcstermő növények szaporítóanyagainak és a gyümölcstermesztésre szánt gyümölcstermő növényeknek az Unión belüli forgalmazásáról.
                  
               
                     (3)
                  
                  
                     Az Egyesült Királyság átültette és hatékonyan végrehajtotta ezeket az irányelveket.
                  
               
                     (4)
                  
                  
                     A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodással (a továbbiakban: kilépésről rendelkező megállapodás) és különösen annak 126. cikkével és 127. cikkének (1) bekezdésével összhangban a 2020. december 31-ig tartó átmeneti időszakban az uniós jog alkalmazandó az Egyesült Királyságra és az Egyesült Királyságban, ami a 2008/72/EK és a 2008/90/EK irányelv alkalmazandóságát is magában foglalja.
                  
               
                     (5)
                  
                  
                     A kilépésről rendelkező megállapodásban előírt átmeneti időszak lejártára tekintettel az Egyesült Királyság kérelmet nyújtott be Bizottsághoz a vetőmagokon kívüli zöldségszaporító és -ültetési anyagok, valamint a gyümölcstermő növények szaporítóanyagai és a gyümölcstermesztésre szánt gyümölcstermő növények szaporítóanyagai tekintetében, melyben az Egyesült Királyságban és az Unióban – az a 2008/72/EK, illetve a 2008/90/EK irányelvnek megfelelően – előállítottak egyenértékűségének elismerését kérte.
                  
               
                     (6)
                  
                  
                     Az Egyesült Királyság tájékoztatta a Bizottságot, hogy az említett irányelveket átültető jogszabályai nem módosulnak, és 2021. január 1-jétől továbbra is alkalmazandók.
                  
               
                     (7)
                  
                  
                     A Bizottság megvizsgálta az Egyesült Királyság vonatkozó jogszabályait, és arra a következtetésre jutott, hogy az Egyesült Királyságban előállított és a fent említett brit jogszabályoknak megfelelő, vetőmagokon kívüli zöldségszaporító és -ültetési anyagok egyenértékűek az Unióban előállított és a 2008/72/EK irányelvnek megfelelő zöldségszaporító és -ültetési anyagokkal, mivel azok a szállítóra, az azonosságra, a jellemzőkre, a növényegészségügyre, a termesztőközegre, a csomagolásra, az ellenőrzési intézkedésekre, a címkézésre és a lezárásra vonatkozóan ugyanolyan garanciákat nyújtanak, mint azoknak az Unióban előállított megfelelőik.
                  
               
                     (8)
                  
                  
                     Ezért indokolt úgy határozni, hogy az Egyesült Királyságban termesztett, vetőmagokon kívüli zöldségszaporító és -ültetési anyagok az említett vonatkozásokban egyenértékűek az Unióban előállított és a 2008/72/EK irányelvnek megfelelő zöldségszaporító és -ültetési anyagokkal, feltéve, hogy az Egyesült Királyságban előállított zöldségszaporító és -ültetési anyagok a kilépésről rendelkező megállapodásban előírt átmeneti időszak végét követően is megfelelnek az említett irányelvnek és végrehajtási jogi aktusainak.
                  
               
                     (9)
                  
                  
                     A Bizottság megvizsgálta az Egyesült Királyság vonatkozó jogszabályait, és arra a következtetésre jutott, hogy az Egyesült Királyságban előállított gyümölcstermő növények szaporítóanyagai és gyümölcstermesztésre szánt gyümölcstermő növények egyenértékűek az Unióban előállított és a 2008/90/EK irányelvnek megfelelő gyümölcstermő növények szaporítóanyagaival és gyümölcstermesztésre szánt gyümölcstermő növényekkel, mivel a szállítóra, az azonosságra, a jellemzőkre, a növényegészségügyre, a termesztőközegre, a csomagolásra, az ellenőrzési intézkedésekre, a címkézésre és a lezárásra vonatkozó kötelezettségek tekintetében ugyanolyan garanciákat nyújtanak, mint azoknak az említett irányelvvel összhangban az Unióban előállított megfelelőik.
                  
               
                     (10)
                  
                  
                     Ezért indokolt úgy határozni, hogy az Egyesült Királyságban termesztett gyümölcstermő növények szaporítóanyagai és gyümölcstermesztésre szánt gyümölcstermő növények az említett vonatkozásokban egyenértékűek az Unióban a 2008/90/EK irányelvnek megfelelően előállított gyümölcstermő növények szaporítóanyagaival és gyümölcstermesztésre szánt gyümölcstermő növényekkel, feltéve, hogy az Egyesült Királyságban előállított gyümölcstermő növények szaporítóanyagai és gyümölcstermesztésre szánt gyümölcstermő növények a kilépésről rendelkező megállapodásban előírt átmeneti időszak végét követően is megfelelnek az említett irányelvnek és végrehajtási jogi aktusainak.
                  
               
                     (11)
                  
                  
                     Ez a határozat nem érinti az uniós jognak Észak-Írország tekintetében az Egyesült Királyságra és az Egyesült Királyságban – a kilépésről rendelkező megállapodás Írországról/Észak-Írországról szóló jegyzőkönyvének a szóban forgó jegyzőkönyv 2. mellékletével összefüggésben értelmezett 5. cikke (4) bekezdésével összhangban – történő alkalmazását.
                  
               
                     (12)
                  
                  
                     mivel a kilépésről rendelkező megállapodásban előírt átmeneti időszak 2020. december 31-én lejár, ezt a határozatot 2021. január 1-jétől kell alkalmazni.
                  
               
                     (13)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            A zöldségszaporító és -ültetési anyagok egyenértékűsége
            Az Egyesült Királyságban (3)* előállított, vetőmagokon kívüli zöldségszaporító és -ültetési anyagok egyenértékűek azokkal az Unióban előállított, vetőmagokon kívüli zöldségszaporító és -ültetési anyagokkal, amelyek a szállító kötelezettségei, az azonosság, a jellemzők, a növényegészségügy, a termesztőközeg, a csomagolás, az ellenőrzési intézkedések, a jelölés és a lezárás tekintetében megfelelnek a 2008/72/EK irányelvnek, feltéve, hogy az Egyesült Királyságban előállított említett anyagok a kilépésről rendelkező megállapodásban előírt átmeneti időszak végét követően is megfelelnek az említett irányelvnek és végrehajtási jogi aktusainak.
         
         
            2. cikk
            A gyümölcstermő növények szaporítóanyagai és a gyümölcstermesztésre szánt ültetvényanyagok egyenértékűsége
            Az Egyesült Királyságban előállított gyümölcstermő növények szaporítóanyagai és gyümölcstermesztésre szánt ültetvényanyagok egyenértékűek azokkal az Unióban előállított gyümölcstermő növények szaporítóanyagaival és gyümölcstermesztésre szánt ültetvényanyagokkal, amelyek a szállító kötelezettségei, az azonosság, a jellemzők, a növényegészségügy, a termesztőközeg, a csomagolás, az ellenőrzési intézkedések, a jelölés és a lezárás tekintetében megfelelnek a 2008/90/EK irányelvnek, feltéve, hogy az Egyesült Királyságban előállított említett anyagok a kilépésről rendelkező megállapodásban előírt átmeneti időszak végét követően is megfelelnek az említett irányelvnek és végrehajtási jogi aktusainak.
         
         
            3. cikk
            Az alkalmazás kezdőnapja
            Ezt a határozatot 2021. január 1-jétől kell alkalmazni.
         
         
            4. cikk
            Címzettek
            Ennek a határozatnak a tagállamok a címzettjei.
         
         
            Kelt Brüsszelben, 2020. december 22-én.
            
               
                  a Bizottság részéről
               
               Stella KYRIAKIDES
               
                  a Bizottság tagja
               
            
         
         
            (1)  HL L 205., 2008.8.1., 28. o.
         
         
            (2)  HL L 267., 2008.10.8., 8. o.
         
         
            (3)  A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodással és különösen az Írországról/Észak-Írországról szóló jegyzőkönyv 5. cikkének az említett jegyzőkönyv 2. mellékletével összefüggésben értelmezett (4) bekezdésével összhangban e cikk alkalmazásában az Egyesült Királyságra való hivatkozásokat úgy kell értelmezni, hogy azok nem foglalják magukban Észak-Írországot.